
Prije nekoliko dana moja je prijateljica kupila stan u kojem je prethodno živjela snaha koja se ljutila što je njena svekrva prodala taj stan. Bilo je dogovoreno da ostane kuhinja, međutim, kada su došli, snaha je odnijela sve, čak je počupala ugradbene plakare. Taj dan beba od rodice nije se mogla smiriti i plakala je sve dok su bili u tom stanu. Nikad prije nije toliko neutješno plakala. Rodicu je strah i pita šta bi trebala raditi? Muž joj je išao i puštao suru El-Bekara na laptopu da uči dok njih nema. Je li to dovoljno, šta bi još trebala i mogla uraditi?


* 
* 
* 
* 
* 
* 
* 

 
Neutješan plač bebe u kupljenom stanu

Može da bude više razloga zbog čega je baš taj dan beba plakala. Jedan od njih jeste nagla promjena mjesta boravka ili možda neki grčići i sl. Ne mora da znači da je u pitanju duhovni svijet. Pošto ulaze u novi stan u kojem su prije njih bile druge osobe, mogu da urade sljedeće, kako bi ga malo “pročistili”: naučiti na vodu opću ili univerzalnu rukju, te naučenom vodom, dva puta na dan (ujutro i poslije ikindije), prskati ćoškove svih soba, odozgo prema dolje, kao i ulaz stana, te oko vrata.


Svaki dan, poslije ikindije, puštati sa CD-a suru El-Bekara, iako bi bili puno bolje da njen muž, ako zna, prouči čitavu suru u stanu. Isto tako, nekoliko puta, svaki dan proučiti u svakoj sobi ezan. Nakon što usele u stan, u stanu trebaju obavljati ***[namaz](https://pitajucene.com/search/Namaz/questions/ "Pretraži pitanja o namazu")*** i druge vidove ibadeta, a djetetu učiti jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***.


Na pitanje odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


